I 12 år har hun været forstander på Julemærkehjemmet i Hobro, og i alt har hun arbejdet for Julemærkefonden i 17 år, men nu siger hun farvel. Marie Høgsbro har besluttet at gå på efterløn d. 31. august. - Det er jo et fantastisk job at få lov at følge børn, som får glæden tilbage i øjnene. Det kommer jeg til at savne, siger hun. Marie Høgsbro glæder sig dog til at få tiden til at genoptage sine fritidsinteresser ridning og billedvævning. Den nye forstander på Julemærkehjemmet i Hobro bliver Vibeke From. Hun bor i Randers og har erfaring fra døgninstitutionsområdet i Århus.
Efter 17 år som forstander i Julemærkefonden, går forstander på hjemmet i Hobro, Marie Høgsbro, nu på efterløn.